Da Bog da crk'o rok'n'rol
Da Bog da crk'o rok'n'rol drugi je studijski album grupe Elvis J. Kurtović & His Meteors iz 1985. godine u izdanju diskografske kuće RTV Ljubljana. Snimljen je u studiju "Tivoli" u Ljubljani. Autor muzike, tekstova i aranžmana je Elvis J. Kurtović. Naslovna pjesma "Da Bog da crk'o rok'n rol", a ujedno i najveći hit obrada je pjesme "It's Only Rock'n'Roll" britanskog rok sastava The Rolling Stones. Pjesma "Ćerka jedinica" našla se i na albumu Bombaj štampe iz 1990. Ja mnogo bolje letim sam. Gosti na albumu bili su klavijaturist grupe Buldožer Boris Činč te pjevačica grupe Videosex Anja Rupel. Nakon ovog albuma gitarist Dražen Ričl odlazi iz benda te zajedno sa Zlatkom Arslanagićem osniva Crvenu jabuku. Nakon toga bend pravi trogodišnju pauzu.